Dogecoin คริปโทหน้าหมาชิบะ มีมูลค่า 1.2 ล้านล้านแล้ว
Dogecoin คริปโทหน้าหมาชิบะ มีมูลค่า 1.2 ล้านล้านแล้ว
16 เม.ย. 2564

Dogecoin คริปโทหน้าหมาชิบะ มีมูลค่า 1.2 ล้านล้านแล้ว
เมื่อไม่กี่ชั่วโมงที่ผ่านมา Dogecoin เพิ่งทำมูลค่าจุดสูงสุดที่ 1.2 ล้านล้านบาท
หรือเทียบเท่ากับมูลค่าทั้งหมดของบริษัทปตท. บริษัทที่ใหญ่สุดในไทยเลยทีเดียว
แล้วรู้หรือไม่ว่าจริง ๆ แล้ว Dogecoin นั้นต่างจากคริปโทเคอร์เรนซีสกุลอื่น
ที่ส่วนใหญ่จะเกิดจากวัตถุประสงค์การใช้ประโยชน์ที่แตกต่างกัน
แต่ Dogecoin กลับสร้างขึ้นมาเพื่อเป็นมีมเท่านั้นเอง
ทำไม Dogecoin จึงสามารถสร้างกระแสและเป็นที่นิยมในสังคมออนไลน์
จนนำไปสู่มูลค่าหลายล้านล้านบาทได้ในที่สุด
แล้วทำไม Dogecoin มีมูลค่ามากขนาดนี้ ?
Dogecoin ถูกสร้างขึ้นเมื่อปี 2013
โดยวิศวกรคอมพิวเตอร์ 2 คนจาก IBM และ Adobe
คือคุณ Billy Markus และคุณ Jackson Palmer
เหตุการณ์เกิดจากทั้ง 2 คนไปเจอมีมสุนัขชิบะตัวหนึ่งในสังคมออนไลน์
แล้วพบว่าท่าทางของมันตลกมาก จึงเกิดเป็นไอเดียในการสร้างเหรียญคริปโทเคอร์เรนซีขึ้นมา
เนื่องจากเมื่อก่อนนั้น คริปโทเคอร์เรนซีถูกมองว่าเป็นเรื่องที่จริงจังจนเกินไป
พวกเขาเลยต้องการที่จะสร้างสีสันแก่วงการคริปโทเคอร์เรนซี
จึงได้ตั้งชื่อเหรียญนี้ว่า Dogecoin
มาจากคำว่า Doge ที่เป็นชื่อมีมสุนัข 
บวกกับคำว่า Coin ที่มาจากการล้อเลียน Bitcoin ที่มีกระแสแรงสุดในตอนนั้นนั่นเอง
ซึ่งทันทีที่มีการประกาศว่าจะผลิตเหรียญ ก็มีผู้สนใจต้องการเป็นเจ้าของกันมากมาย
โดย 
 เว็บไซต์ที่เป็นแหล่งประชาสัมพันธ์เหรียญนี้
มีการบันทึกว่ามีผู้เข้าชมเว็บไซต์ถึง 1 ล้านคน ภายในเพียงเดือนเดียวเท่านั้น
และหลังจากสร้างเหรียญสำเร็จ Dogecoin ก็สร้างมูลค่าถึง 250 ล้านบาททันที
ซึ่งผู้ที่ใช้ส่วนใหญ่คือกลุ่มคนบน Reddit หรือถ้าเทียบกับประเทศเราก็คือ Pantip
ส่วนใหญ่ Dogecoin มักถูกใช้เพื่อเป็นค่าทิป สำหรับคนที่ทำความดีบนสังคมออนไลน์
เช่นการแบ่งปันความรู้ หรือความคิดดี ๆ
และหลายคนที่ซื้อ Dogecoin มองว่าไม่ได้คาดหวังว่าจะร่ำรวยจากเหรียญนี้หรอก
เพียงแค่เป็นความชอบส่วนตัว และรู้สึกได้เป็นส่วนหนึ่งของกระแสสังคมนี้ซะมากกว่า
หลังจากนั้นผ่านไป Dogecoin ก็ไหลไปตามกระแสของคริปโทเคอร์เรนซีเรื่อย ๆ 
จนมาถึงเหตุการณ์หนึ่งที่เรารู้จักกันในชื่อ Wallstreetbets
การต่อสู้กันระหว่าง Hedge fund กับนักลงทุนรายย่อยที่รวมตัวกันใน Reddit
แม้ว่าเหตุการณ์จะเริ่มซาลงไป 
แต่จากกระแสในครั้งนั้นก็ทำให้ Dogecoin กลับมาเป็นพูดถึงอีกครั้งหนึ่ง
เนื่องจากเป็นสัญลักษณ์ตัวแทนของเหล่าคริปโทที่ต่อต้านเหล่า Wall Street และแสดงความขี้เล่นไปพร้อมกัน
รวมกับ Elon musk ผู้ก่อตั้ง Tesla ที่มีแฟนคลับมหาศาล ก็เข้ามาเชียร์เหรียญเช่นกัน
ทำให้ราคาของ Dogecoin พุ่งทะยานถึง 40 เท่าเมื่อเทียบกับมูลค่า ณ ต้นปี 2021
แล้วถ้าถามว่ามูลค่ามันขึ้นมาขนาดนี้ได้อย่างไร ?
ทั้ง ๆ ที่ก็บอกอยู่ว่าสร้างขึ้นมาเพื่อล้อเลียน Bitcoin
คำตอบง่าย ๆ ก็คือ ยังมีคนที่เข้าไปซื้อในราคาที่สูงกว่า
อีกเรื่องที่น่าสนใจก็คือ Dogecoin ยังเป็นคริปโทเคอร์เรนซี ที่สามารถผลิตออกมาได้เรื่อย ๆ อย่างไม่จำกัดอีกด้วย..
พอถึงตรงนี้ทุกคนคงมีคำถามในใจว่า ถ้ามันขึ้นมาแล้ว 40 เท่า และเหรียญก็เพิ่มได้เรื่อย ๆ แล้วเรื่องนี้มันจะจบอย่างไร ?
ลงทุนแมนก็อยากรู้เหมือนกัน..
References
-
 
-
 
-หนังสือ Cryptoassets โดย คริส เบอร์นิสกี และแจ็ค ทาทาร์